**(Návrh)**

# NARIADENIE VLÁDY

## Slovenskej republiky

## z ................. 2018,

## ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády Slovenskej republiky č. 76/2015 Z. z., nariadenia vlády Slovenskej republiky č. 10/2016 Z. z., nariadenia vlády Slovenskej republiky č. 47/2017 Z. z. a nariadenia vlády Slovenskej republiky č. 73/2018 Z. z. sa mení a dopĺňa takto:

1. V § 13 ods. 1 sa slovo „elektronickom“ nahrádza slovom „geopriestorovom“.
2. Poznámka pod čiarou k odkazu 39a znie:

„39a) Čl. 17 ods. 1 vykonávacieho nariadenia (EÚ) č. 809/2014 v platnom znení.".

1. V § 13 odsek 10 znie:

„(10) Prílohou identifikačného listu žiadateľa je

1. doklad o bankovom účte žiadateľa,
2. osvedčenie o zápise do evidencie podľa osobitného predpisu,44a) nie staršie ako 60 dní, ak ide o samostatne hospodáriaceho roľníka.“.

Poznámka pod čiarou k odkazu 44a znie:

„44a) Zákon č. 105/1990 Zb. o súkromnom podnikaní občanov v znení neskorších predpisov.“.

1. V § 13 sa za odsek 10 vkladá nový odsek 11, ktorý znie:

„(11) Súčasťou identifikačného listu žiadateľa je výpis z obchodného registra alebo živnostenského registra, ak ide o právnickú osobu alebo fyzickú osobu – podnikateľa.44b)“.

Poznámka pod čiarou k odkazu 44b znie:

„44b) § 1 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).“.

Doterajšie odseky 11 a 12 sa označujú ako odseky 12 a 13.

1. Za § 17c sa vkladá § 17d, ktorý vrátane nadpisu znie:

„§ 17d

Prechodné ustanovenie k úprave účinnej od 1. januára 2019

Podmienky poskytnutia priamych platieb na základe žiadostí podaných do 31. decembra 2018 sa posudzujú podľa tohto nariadenia vlády v znení účinnom do 31. decembra 2018.“.

1. V prílohe č. 2 položke DPEP 3 stĺpci „Podmienky“ písmene d) sa vypúšťajú slová „a oznamovať výsledky sledovania orgánu štátnej vodnej správy“.
2. V prílohe č. 2 položke DPEP 4 stĺpci „Podmienky“ písmene a) sa slová „s priemernou“ nahrádzajú slovom „so“.
3. V prílohe č. 2 položke PH 4 stĺpci „Podmienky“ písmene b) sa slovo „pesticídmi“ nahrádza slovami „prípravkami na ochranu rastlín“.
4. V prílohe č. 2 položke PH 10 stĺpci „Podmienky“ písmeno a) znie:

„a) Dodržiavať povinnosť používania autorizovaných prípravkov na ochranu rastlín alebo povolených prípravkov na ochranu rastlín v Slovenskej republike podľa osobitného predpisu93) a aplikovať ich v súlade s údajmi uvedenými na etikete k prípravku alebo v súlade s pokynmi uvedenými v povolení.“.

Poznámka pod čiarou k odkazu 93 znie:

„93) Napríklad zákon č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov.“.

**Čl. II**

Toto nariadenie vlády nadobúda účinnosť 1. januára 2019.